Page:Oxford Book of English Verse 1250-1900.djvu/437

 'Tak down, tak down that mast o' gowd, Set up a mast of tree; It disna become a forsaken lady To sail sae royallie.'

When the cock had crawn, and the day did dawn, And the sun began to peep, Up then raise Lord Gregory, And sair, sair did he weep.

'O I hae dream'd a dream, mither, I wish it may bring good! That the bonny lass of Lochroyan At my bower window stood.

'O I hae dream'd a dream, mither, The thought o't gars me greet! That fair Annie of Lochroyan Lay dead at my bed-feet.'

'Gin it be for Annie of Lochroyan That ye mak a' this mane, She stood last night at your bower-door, But I hae sent her hame.'

'O wae betide ye, ill woman, An ill death may ye die! That wadna open the door yoursell Nor yet wad waken me.'

O he's gane down to yon shore-side, As fast as he could dree, And there he saw fair Annie's bark A rowing owre the sea.